Notitia conciliabuli apud Sanctum Felicem de Caraman celebrati
Notitia conciliabuli apud Sanctum Felicem de Caraman celebrati seu Charta Niquintae est textus brevis ex uno libro manu scripto olim cognitus, anno 1660 a Guillelmo Bessio editus, hodie deperditus. Acta enarrat concilii episcoporum Catharorum anno 1167 in oppido S. Felicis de Caraman (Saint-Félix-Lauragais) celebrati. Fons alius de hoc concilio nullus nobis servatur. Praeses conciliabuli fuit Nicetas qui episcopus Bogomilorum Constantinopolitanus esse refertur.